LocalDoc/ldquad_v2_retrieval-reranked huggingface dataset:
Çanaqqala müharibəsi

İkinci ümumi hücumuyla eyni gündə, 21 avqustda Anzak birliklərinin Bomba Təpə hücumu nəticəsiz və Çanaqqala Döyüşünün son müharibəsi olmuşdur. Bomba Təpədəki qarşıdurmalar isə 29 avqust tarixinə qədər davam etsə də təpə, Osmanlıların əlində qalmışdır. Osmanlı qüvvələrinin müqaviməti qarşısında cəbhələr bağlanmışdır. Bolqarıstan 14 oktyabr 1915-ci il tarixində İttifaq Dövlətlərinə qatılmışdır. Almaniya ilə Osmanlı arasında Balkanlar üzərindən dəmiryolu xətti isə 29 oktyabrdan işləməyə başlamışdır. Bu tarixdən üç gün sonra General Ian Hamilton vəzifədən alınaraq yerinə General Charles Monro təyin edilmişdir. 16 noyabrda Müttəfiqlərin Selanik Cəbhəsi də General Monroya bağlanmışdır. General Birdvood, General Monroya bağlı olmaq üzrə Çanaqqala Müttəfiq Qüvvələri Komandirliyinə təyin edildi. 7 dekabr 1915-ci il tarixində Arıburnu və Anafartalar Cəbhələrindəki Müttəfiq qüvvətlər çıxarılaraq Selanik Cəbhəsinə aparılmışdır, Seddülbahir Cəbhəsindəki qüvvələr isə yerlərində qalmışlar. Bu cəbhədəki qüvvələrin azad edilməsinə isə 27 dekabr 1915-ci il tarixində qərar verilmişdir. Azad etmə əməliyyatları 9 yanvar 1916-cı ildə tamamlanmışdır. Beləcə Gelibolu müharibələri Osmanlı qüvvələrinin zəfəriylə nəticələnmişdir.
Çanaqqala müharibəsi

Mustafa Kamal bu döyüşdə Conkbayırı Anafartalar və Arıburnunda hərdi vəzifələr yerinə yetirmişdir. Döyüşlərin ilk günü Conkbayırındakı müdaxiləsi və döyüşün son mərhələlərində üzərinə götürdüyü vəzifələr, Mustafa Kamalın əsgəri qabiliyyətlərini ortaya çıxarmış, "Anafartalar Qəhrəmanı" olaraq tanınmasını təmin etmişdir. Bu vəziyyət daha sonraları Mustafa Kamalın milli liderliyini ortaya çıxarmışdır. Savaşdakı itkilər Müttəfiq qüvvələrin yalnız bir hissəsinin olmasına baxmayaraq Çanaqqala müharibəsinin əhəmiyyəti Avstraliya və Yeni Zelandiyada güclü şəkildə hiss olunur; Müharibəyə hər iki ölkədə "atəş vəftizi" kimi baxılır və müstəqil dövlətlər kimi meydana çıxmaları ilə əlaqələndirilir. Təxminən 50.000 Avstraliyalı, Çanaqqalada və 16.000–17.000 Yeni Zelandiyalı arasında xidmət etdi. Kampaniyanın müharibədən sonra "Anzak ruhu" konsepsiyasında yer alan döyüşçülərin keyfiyyətləri haqqında məşhur inanclarla sıx əlaqəli olan bənzərsiz bir Avstraliya şəxsiyyətinin ortaya çıxmasında rol oynadığı iddia edildi. 25 apreldə enmə hər il hər iki ölkədə "Anzak Günü" olaraq qeyd olunur. İlk təkrarlama 1916-cı ildə Melburn, Brisben və London kilsələrində rəsmi olaraq 1923-cü ildə bütün Avstraliya əyalətlərində rəsmi tətil kimi tanınmadan əvvəl qeyd edildi. Bu gün də 1920-ci illərdə Yeni Zelandiyada milli bir bayram oldu. Qazilər üçün mütəşəkkil yürüşlər 1925-ci ildə başladı, həmin il xidmət Çanaqqala çimərliyində edildi; iki il sonra ilk rəsmi səhər yeməyi Sidney Kenotafda edildi. 1980-ci illərdə Avstraliya və Yeni Zelandiya turistlərinin səhər yeməyində iştirak etmək üçün Çanaqqalanı ziyarət etməsi populyar oldu və o zamandan bəri minlərlə insan ziyarət etdi. [248] 75-ci ildönümünə 10.000-dən çox insan Türkiyə, Yeni Zelandiya, İngiltərə və Avstraliyadan olan siyasi liderlərlə qatıldı.
Çanaqqala müharibəsi

Şəfəq xidmətləri Avstraliyada da keçirilir; Yeni Zelandiyada şəfəq xidməti bu günü qeyd etməyin ən populyar növüdür . Anzak Günü, Avstraliya və Yeni Zelandiyada müharibə itkiləri və qazilərinin xatirə gününü (Sülh Günü) üstələyərək ən əhəmiyyətli anım mərasimi olaraq qalır. Həmçinin bax Osmanlı imperiyası Birinci dünya müharibəsində Xarici keçidlər Çanakkale Vakfı Çanakkale Savaşı Müzesi A Digger History Associate Çanakkale Şehitleri Tanıtım ve Araştırma Derneği Arxivləşdirilib 2020-05-04 at the Wayback Machine Scanned PDF volumes from the Australian War Memorial of the Official History of Australia in the War of 1914–1918: Vol. I Arxivləşdirilib 2008-08-28 at the Wayback Machine / Vol. II Arxivləşdirilib 2005-04-01 at the Wayback Machine Visit Gallipoli: Australian site about Gallipoli and the Anzacs Arxivləşdirilib 2005-03-02 at the Wayback Machine, includes previously unpublished photographs, artworks and documents from Government archives. Digger History Gallipoli Despatches Arxivləşdirilib 2007-12-15 at the Wayback Machine Illustrated account of a visit to the Gallipoli battlefields at 'Battlefields Europe' Arxivləşdirilib 2007-12-18 at the Wayback Machine New Zealanders at Gallipoli Arxivləşdirilib 2008-10-13 at the Wayback Machine Guide to Gallipoli on www.anzac.govt.nz. Includes interactive panoramas Arxivləşdirilib 2005-04-19 at the Wayback Machine Five Months at Anzac, by Joseph Lievesley Beeston Memoirs & Diaries: The Evacuation of Suvla Bay Poems from Anzac Cove by Gunner F. E. Westbrook 1915 Royal Engineers Museum Arxivləşdirilib 2010-06-03 at the Wayback Machine Royal Engineers and the Gallipoli Expedition (1915–16) Gallipoli pages in Turkey in the First World War Web Site Arxivləşdirilib 2019-11-01 at the Wayback Machine
Daxili yanma mühərriki

Daxili yanma mühərriki — ardıcıl olaraq yanacağın yanmasından alınan enerjini mexaniki enerjiyə çevirən qurğudur. Yanacaq xaricində baş verən mühərriklər (məsələn buxar maşını, stiril mühərrik və b.) buraya aid deyildirlər. Qaz turbinləri isə daxili yanma mühərriki sayılır. Daxili yanma mühərrikləri (DYM) avtomobillərdə, qatarlarda, hava nəqliyyatında və maşınlarda tətbiq edilirlər.
Daxili yanma mühərriki

İşləmə prinsipi DYM-də ümumi olaraq hava-yanacaq qarışı kamerada alovlandırılır və yandırlır. Yanacaq zamanı ayrılan istiliyin nəticəsində kamerada olan qazın genişlənməsi silindrdə olan porşeni və ya turbinin pərini itələyir. Vankel mühərrikində porşenlər ardıcıl olaraq işləyirlər. Çünki DYM çoxunda bunlardan Dizel prinsiplərindən istifadə edilir. Bütün 4 gedişli (taktlı) mühərriklər daimi olaraq iş prosesini təkrar edirlər.
Daxili yanma mühərriki

Bu proses aşağıdakı addımlardan ibarətdir: 1-ci gediş:Sorma (Qaz və ya yanacaqla hava qarışığı) və ya yanacaq kamerasının sərbəst doldurulması. Giriş ventil açılır və çıxış ventil isə bağlı saxlanır. Kolba aşağı ölü nöqtəsində yerləşir. 2-ci gediş: Sıxma (Yanacaq qarşığı sıxılır. Ventillərin ikisi də bağlı olur.
Daxili yanma mühərriki

Porşen aşağıya hərəkət edərək yanacaq-hava qarışığını sıxır. Porşen aşağı nöqtədən yuxarıya hərəkət edir. Bu nöqtəyə bir az qalmış yanacağa od vurulur. Bu Otto mühərriklərində kənar alışqanın hesabına, Dizel mühərriklərində isə öz-özünə avtomatik olaraq yerinə yetirilir. 3-ci gediş: İşləmə (Yanacaq qarşığı yanır və porşen itələnir).
Daxili yanma mühərriki

Ventillər bağlı qalır.Temperaturun qalxması və qazın həcminin genişlənməsi nəticəsində kamerada təzyiq artır. Bu porşeni aşağı ölü nöqtəsinə qədər itələyir. Bu zaman porşen ilə şatunla əlqədə olan dirsəkli val hərəkətə gəlir və irəli-geri hərəkət fırlanma hərəkətinə çevrilir. 4-ci gediş:İxracetmə (Yanmış qazın xaric edilməsi). Çıxış ventil açılır və yuxarıya (ölü nöqtəsinə)hərəkət edən porşen kamerada əmələ gəlmiş qazı xaricə itələyir.
Daxili yanma mühərriki

Qaz xüsusi borularda təmizlənərək ətraf mühitə ötürülür.Sonuncu gedişlə bərabər olaraq kameraya yeni yanacaq sorulur və proses təkrarlanır. Yanancaq qarşığının sıxılması kimyəvi enerjinin mexaniki enerjiyə çevrilməsinə xidmət edir. İki cür DYM mövcuddur. Onların iş tsiklləri bir-birindən fərqlənirlər. İki gedişli mühərriklərdə qazın sorulması və xarici və həmçinin sıxma və yanma prosesləri parallel baş verir.
Daxili yanma mühərriki

Burada da yuxarıda qeyd olunan tsiklin bütün mərhələləri baş verir. Sadəcə olaraq onlar 2 gedişli mühərrikdə kombinasiya olunublar. Onun üçün tam iş tsikli üçün 4 yox 2 gediş tələb olunur. Bu mühərriklərdə sorma və yanacaq qarşığının sıxılması mühərrikdən kənarda baş verir (çox vaxt dirsəkli valın alt hissəsində). Bu konstruksiyalarda dirsəkli val yalnız bir dəfə dönür.
Daxili yanma mühərriki

Qaz dəyişilməsi açıq halda baş verdiyindən, yanmış qazla təzə qazın nisbi qarışması baş verir. DYM-inin aşağıdakı növləri vardır: 1.Termodinamiki xüsussiyətinə görə-Otto mühərriki. -Dizel mühərriki.2. İş üsuluna görə-İki gedişli, -Dörd gedişli.3. Hərəkət formasına görə:-Porşenli mühərrik (dirsəkli val, qol və porşenin kombinasiyası)-Fırlanan porşenli mühərrik (məs.
Daxili yanma mühərriki

Vankel və ya sferik mühərrik), -Xətti porşenli mühərrik, -Dönən porşenli mühərrik (irəli-geri hərəkət), -Mederer-mühərriki (porşen qol ilə birlikdə hazırlanır).4.Silindrlərin sayına və quruluşuna görə- Bir silindrli (1), - Ardıcıl silindrli (2, 3, 4, 5, 6, 7, 8, 9, 10, 12, 14, 16), -U formalı (4, 12, 16), -V formalı (2, 4, 6, 8, 10, 12, 16, 20, 24), -VR formalı (5, 6, 8, 12, 16), -W-mühərriki (3, 8, 12, 16, 18, 24), -Y-mühərriki (3, 6, 12, 18, 24), -H-mühərriki (16, 24, 40), -X-mühərriki (16, 24), -Boks formalı (2, 4, 6, 8, 12), -Ulduz formalı (3, 5, 7, 9, 11),5.Alışdırma üsuluna görə-xaricidən alışdırma, -daxildən alışdırma, -öz-özünə alışdırma. Tarixinə dair Sənayeləşmə prosesinin genişlənməsi və buxar maşınlarından intensiv istifadə olunması mühəndisləri daha kiçik həcmli mühərrriklərin hazırlanması üzərində düşünməyə vadar edir. Bu baxımdan ilk dəfə olaraq qazla işləyən mühərriklərin ixtirası baş verir.Qaz mühərrikləri kiçik müəssisələr üçün nəzərdə tutulmuşdur. Qazla işləyən mühərriklər daxili yanma mühərriki olub, qazın silindrdə yanması zamanı əmələ gələn təzyiq nəticəsində porşenin itələnməsi ilə hərəkətə gətirilirdi. Gilizlərdə yüksək temperaturda baş verən iş, işçi hissələrin soyudulmasını və yağlanmasını tələb edirdi.
Daxili yanma mühərriki

Bu problem 1860-cı ildə belqiyalı mühəndis Jozef Lenoar (fransızca Joseph Etienne Lenoir) tərəfindən həll edilir. O, ilk qaz mühərrikini düzəldir. Mühərrik əsasən içərisində kolba yerləşdirilmiş silindrdən ibarət idi. Mühərrikin işləmə prinsipi buxar maşınları ilə oxşar idi. Fərq orasında idi ki, burada qaz sıxılmamış halda gah kolbanın altında, gah da üst tərəfində yandırılırdı. Yanma zamanı əmələ gələn qaz təzyiqi kolbanı irəli-geri hərəkət etdirərək dirsəkli valın köməyi ilə çarxı fırladırdı. Silindrin hər iki tərəfində qaz çıxması üçün deşik nəzərdə tutulmuşdur.
Daxili yanma mühərriki

Qazın yandırılması elektrik induksiya aparatının köməyi ilə yerinə yetirilirdi. Burada yenilik qaz qarışığının işçi kamerada partladılmasından ibarət idi. Apardığı sınaqlar nəticəsində Lenoara məlum olmuşdur ki, bu mühərrikin arabalarda tətbiqinin texniki baxımdan çoxlu çatışmamazlıqları vardır. Ancaq ağac qırıntılarından əldə edilmiş yanacaq baha olduğundan, benzin ilə işləyən mühərriklərin düzəldilməsi daha perspektivli idi. Benzinlə işləyən mühərriklərdə benzini işçi zonaya püskürtmək üçün karbüratorların düzəldilməsinə ehtiyac var idi. İlk benzinlə işləyən mühərrik 1863-cü ildə alman mühəndisi Otto (almanca Nicolaus August Otto) tərəfindən işlənmişdir. 1864-cü ildə o Eugen Langen ilə birlikdə ilk dəfə olaraq mühərrik hazırlayan firmanı "N. A. Otto & Cie" yaradır və qaz mühərriklərinin istehsalı ilə məşğul olur.
Daxili yanma mühərriki

Bu mühərrikin ixtirası ilə avtomobilin yaranması istiqamətində ilk addım atılmış olur. 1867-ci ildə Parisdə keçirilən dünya sərgisində Otto düzəltdiyi qaz mühərrikini nümayiş etdirir. O dövrdə məlum olan başqa mühərriklərlə müqayisədə Otto mühərriki təxminən 60% az yanacaq işlədirdi. 1876-ci ildə o dörd taktlı mühərrik düzəltməyə nail olur. Bu mühərrik bu gün texnikadan məlum olan daxili yanma mühərrikləri üçün əsas sayılır.
Daxili yanma mühərriki

1884-cü ildə Otto qaz mühərrikləri üçün elektrik alışqanı ixtira edir. Bununla daxili yanma mühərriklərində başqa yanacaqlardan da istifadə etmək mümkün olur. Sigvard, St. Die Maschine. Geschichte, Elemente, Funktion. Ein enzyklopädische Sachsbuch.
Daxili yanma mühərriki

Augusburg, 1992, 240 S. Richard Shelton Kirby at al. Engineering in History. Dover Publications INC., New York, 1990, 530 p. Troitzsch, U. Technik – von den Anfängen bis zur Gegenwart. Braunschweig: Westermann, 1982, 640 S. Sass, F. Geschichte des Verbrennungsmotorenbaues 1860-1918. Berlin, 1962.
DOST Agentliyi

28 dekabr 2022-ci ildə Azərbaycan Respublikasının Prezidenti İlham Əliyevin iştirakı ilə 5 saylı Bakı DOST Mərkəzinin açılışı olub. 7 avqust 2023-cü ildə Azərbaycan Respublikasının Prezidenti İlham Əliyevin iştirakı ilə Bərdədə Qarabağ Regional DOST Mərkəzinin və Qarabağ Regional Peşə Hazırlığı Mərkəzinin açılışı olub. İdarəetmə və strukturu Agentlik öz fəaliyyətində mütərəqqi korporativ idarəetmə standartlarını tətbiq edir. Agentliyin idarəetmə orqanları Müşahidə Şurası və İdarə Heyətindən ibarətdir. Agentliyin Müşahidə Şurası Agentliyə ümumi rəhbərliyi və nəzarəti həyata keçirir. İctimai əsaslarla fəaliyyət göstərən Şura müstəqil qərar qəbul etmək hüququna malikdir. 7 üzvdən ibarət olan Şuranın tərkibi aşağıdakı kimidir: Azərbaycan Respublikasının əmək və əhalinin sosial müdafiəsi naziri; Azərbaycan Respublikasının Birinci vitse-prezidentinin köməkçisi; Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri; Azərbaycan Respublikasının Kiçik və Orta Biznesin İnkişafı Dövlət Agentliyinin İdarə Heyətinin sədri; Azərbaycan Həmkarlar İttifaqları Konfederasiyasının sədri; Azərbaycan Respublikası Sahibkarlar (İşəgötürənlər) Milli Konfederasiyasının Prezidenti; Azərbaycan Respublikasının Əmək və Əhalinin Sosial Müdafiəsi Nazirliyinin bir nümayəndəsi.Müşahidə Şurasının sədri Azərbaycan Respublikasının əmək və əhalinin sosial müdafiəsi naziridir. Agentliyin fəaliyyətinə cari rəhbərliyi İdarə Heyəti həyata keçirir. İdarə Heyəti Müşahidə Şurasının sədri tərəfindən vəzifəyə təyin və vəzifədən azad edilən 3 üzvdən – İdarə Heyətinin sədri və iki müavinindən ibarətdir.
DOST Agentliyi

Beynəlxalq Sosial Təminat Assosiasiyası (BSTA — ISSA) ilə əməkdaşlıq "BSTA Tanınma Proqramı". Əhaliyə xidmətlərin çatdırılma səviyyəsini və əməliyyatları inkişaf etdirmək üçün DOST Agentliyi 2021-ci ilin avqust ayında BSTA Tanınma proqramına müraciət edib. Hazırda Agentlik "Xidmət Keyfiyyəti Təlimatları üzrə İş Kitabı"nda göstərilənlərə uyğun olaraq, yeni təlimatların təqdimatı, eləcə də mövcud proseslərin optimallaşdırılması istiqamətində zəruri işlər aparır. BSTA Tanınma Proqramı Təlimatlarının ilkin qiymətləndirməsi aparılıb; zəruri sənədlər və əməliyyatlar müəyyən edilib. "Xidmət Keyfiyyəti Təlimatları üzrə İş Kitabı"nın ilkin versiyası onlayn platforma üzərindən ekspertlərin qiymətləndirməsinə təqdim olunub. Yerli qurumlarla əməkdaşlıq 21.01.2021 — DOST Agentliyi ilə ADA Universiteti arasında qarşılıqlı səmərəli əlaqələrin qurulması məqsədilə Anlaşma Memorandumu imzalanıb. İmzalanmış sənədi əsas götürərək Universitetin və Agentliyin mövcud infrastrukturundan və mütəxəssis bazasından istifadə edərək dövlət sektoru ilə Universitet arasında əlaqələrin inkişaf etdirilməsinə töhfə vermək məqsədilə təlim və tədris, təcrübə, tədqiqat, beynəlxalq tanınma və birgə layihələrin icrası istiqamətində işlər həyata keçirilir. 16.03.2022 — DOST Agentliyi ilə Azərbaycan Kooperasiya Universiteti arasında birgə əməkdaşlığa dair Anlaşma memorandumu imzalanıb. Memoranduma əsasən, tərəflər qarşılıqlı təcrübə mübadiləsi, birgə proqramların təşkili, tələbələrin dövlət xidmətləri sahəsində bilik və bacarıqlarının formalaşdırılması istiqamətində razılığa gəliblər.
DOST Agentliyi

Memorandum innovativ təşəbbüslərin həyata keçirilməsini, araşdırma, statistika və təhlillərin aparılmasını və digər oxşar məsələlər üzrə birgə fəaliyyətin təşkilini də əhatə edir. 01.04.2022 — DOST Agentliyi ilə Bakı Dövlət Universiteti arasında birgə əməkdaşlığa dair Anlaşma memorandumu imzalanıb. Memorandumda birgə əməkdaşlıq platformasının hazırlanması, dövlət xidmətləri sahəsində innovativ və yüksək texnologiyalara əsaslanan həll yollarının tapılması ilə bağlı maddələr əksini tapıb. Razılaşma çərçivəsində Bakı Dövlət Universitetinin bakalavr və magistr tələbələrinin müxtəlif könüllü və təcrübə proqramlarında iştirakı təmin edilir. Agentliyin müvafiq əməkdaşları da universitetin tədris-innovasiya infrastrukturundan yararlanacaq, DOST könüllüləri isə universitetin gənclər üçün təşkil edilən təlim proqramlarında iştirak edirlər. 21.09.2022 — DOST Agentliyi ilə Mediasiya Şurası arasında anlaşma memorandumu imzalanıb. Memoranduma əsasən, ilkin mərhələdə DOST mərkəzləri vasitəsilə əmək münasibətlərindən irəli gələn mübahisələr üzrə mediasiya xidmətlərinə çıxışın təmin olunması nəzərdə tutulub. "BSTA Ən Yaxşı Təcrübə Mükafatı 2022". 2021-ci ildə DOST Agentliyi "BSTA Ən Yaxşı Təcrübə Mükafatı 2022"-yə üç ərizə ilə müraciət edib: "Bərabər hüquqlar və ləyaqətli həyat naminə" – finalçılar siyahısına daxil edilib; "DOST: 65+ yaşlılar üçün sosial müdafiə" – finalçılar siyahısına daxil edilib; "DOST Agentliyinin Vətəndaş Məmnunluğu Monitorinqi Sistemi" – finalçılar siyahısına daxil edilib.DOST Agentliyi onlardan 2-si – "DOST: 65 yaşdan yuxarı şəxslərin sosial müdafiəsi" və "DOST Agentliyi: ləyaqət və bərabər hüquqlar naminə" ərizəsi ilə "Avropa üzrə Yaxşı Təcrübə Mükafatı — 2022" müsabiqəsinin qalibi olub.
DOST Agentliyi

BMT mükafatı (UN Public Service Award) 2022 müsabiqəsində iştirak. 03.12.2021 tarixində DOST Agentliyi "İnklüziv və ədalətli (bərabər) xidmətlərin təqdim edilməsi üçün innovasiyaların tətbiqi" (Fostering innovation to deliver inclusive and equitable services) nominasiyasında "DOST: Smart Model for Sustainable Social Services" adlı ərizə müsabiqə platformasına əlavə edilməklə münsiflər heyətinin müzakirəsinə təqdim olunub. Yekun qərarın 21.06.2022 tarixində elan olunması gözlənilir. ESSA (European Social Services Award) 2020 və 2021 müsabiqəsində iştirak. 30.07.2021 tarixində Agentlik tərəfindən müsabiqəyə "Heyrətamiz heyət" (Outstanding team) və "Sosial innovasiyalar" (Social innovation) nominasiyalarında ərizələr təqdim olunub və finalçılar siyahısında yer qazanılıb. 2022-ci ilin 1 aprel tarixində keçirilən final tədbirdə DOST Agentliyi Avropa Sosial Şəbəkəsinin "Avropa Sosial Xidmətləri Mükafatı"nın "Texnoloji alətlər" nominasiyasında qalib elan edilib. Vətəndaş məmnunluğu "DOST" mərkəzlərində göstərilən xidmətlərin keyfiyyətinin daha da yüksəldilməsi məqsədilə vətəndaş məmnunluğunun ölçülməsi həyata keçirilir. Məmnunluğun ölçülməsində NPS (Net Promoter Score) və CSAT (Customer Satisfaction) kimi geniş yayılmış, qabaqcıl yanaşmalardan istifadə edilir. Hazırda vətəndaşların "DOST" mərkəzlərindən məmnunluq səviyyəsi 98,1%, Çağrı Mərkəzi 142-dən məmnunluq səviyyəsi isə 93%-dir.
Həzrəti Yusif (teleserial, 2008)

Həzrəti Yusif (fars. یوسف پیامبر, ing. Joseph, the Prophet, ing. Yousuf-e Payambar) – 2008-ci ildə çəkilən İran televiziya serialıdır. Serialda Yusifin atasından ayrı düşməsindən, qul olaraq satılmasından, Züleyxanın ona qarşı məhəbbətindən, kahinlərə qarşı mübarizə aparmasından, firon ilə görüşməsindən və sonda atası ilə görüşməsindən danışılır. Mesopotamiyadakı şəhərlərdən birində dünyaya gələn Yusif gözəlliyi ilə qısa zamanda hər kəsin marağına səbəb olur. Ancaq onun bu xüsusiyyətləri qardaşlarının qısqanclığına səbəb olur. Yusifdə zaman içində dillərə dastan gözəlliyi xaricində xariqüladə hallarda da görülməyə başlayır.
Həzrəti Yusif (teleserial, 2008)

Bir gün Yusif gecə vaxtı bir yuxu görür. Yusif həmin yuxunu atasına danışır. Yusif yuxusunda on bir ulduzun, Günəş və ayın özünə səcdə etdiklərini görər. Yusifin atası Həzrəti Yaqub peyğəmbər ona bu yuxunu əsla qardaşlarına danışmamasını deyir. Atası Həzrəti Yaqub yuxudan başa düşür ki, Allah taala Yusifin məqamını ucaldıb və onu ülvi bir məqama çatdıracaqdır. Əgər bu yuxu qardaşlarının qulağına çatsa, onda onun yozmasından xəbərdar olub Yusifin üstün olmasından narahat olacaqlarını və bu onları Yusifə qarşı əvvəlki həsədlərini daha da artıracağını, onu həlak etmək, əzab-əziyyət vermək üçün qəti qərara gələcəklərini hiss edir. Odur ki, onu yuxunu onlara danışmaqdan çəkindirib qadağan edir, amma qardaşlar həm yuxunu, həm də yuxunun şərhini eşidikdə qısqanclıq atəşiylə yanmağa başlayırlar. Hətta onu öldürmək fikrinə düşürlər.
Həzrəti Yusif (teleserial, 2008)

Yusif qardaşlarıyla çıxdığı bir səfərdə özünü qısqanan qardaşları tərəfindən səhrada bir quyuya atılır. Qardaşları evə döndükdə atalarının onlara inanmaları üçün qoyunlardan birini kəsərək qanını Yusifin köynəyinə bulayırlar. Qardaşlar evə qayıtdıqda Yusifin qana bulaşmış köynəyini atalarına göstərərək Yusifi qurdların yediyini söyləyirlər. Həzrəti Yaqub qana bulaşmış və parçalanmamış halda saxlanılmış köynəyi görərək həmin hekayəyə inanmır. Həzrəti Yaqub bu hadisədən sonra qurdun yanına gedir ki, Yusifin həqiqətən də qurd tərəfindən yediyini öyrənsin, lakin Həzrəti Yaqub qurda baxaraq Yusifi qurd yemədiyini başa düşür. Bir müddət sonra Əzrail ancaq ölülər dünyasından xəbəri olduğu üçün Həzrəti Yaquba Yusifin sağ olduğunu söyləyir. Ancaq Yusifin həsrəti gün-gündən Həzrəti Yaqubun ürəyini dağlamaqdadır. Bu vaxt səhrada quyunun yaxınından keçən bir karvan sahibi Yusifi quyudan çıxarıb, Misirə aparır və qul olaraq satılığa çıxarır.
Həzrəti Yusif (teleserial, 2008)

Yusif Putifar adında sahibə satılr. Karvan sahibi əməlindən hər nə qədər peşman olsa da, onu geri qaytara bilmir. Putifar Yusifi Züleyxaya hədiyyə olaraq verir. Züleyxa isə onu oğlu kimi qəbul edir. Yusif yavaş-yavaş Potifarın evində böyüməyə başlayır. Böyüdükcə isə başqalarının heyrətinə səbəb olur. Putifarın həyat yoldaşı olan Züleyxa ona aşiq olmağa başlayır. Züleyxa onu öz otağına çağırtdırır.
Həzrəti Yusif (teleserial, 2008)

Yusif otağa daxil olan zaman Züleyxa qapını bağlatdıraraq, ona eşqini bildirir. Yusif isə bundan imtina edib, otağı tərk edir. Yusif otağı tərk edən zaman Putifar onu görür. Züleyxa yalandan deyir ki, guya Yusif zorla otağına girmişdi. Birdən-birə yaxında olan bir xidmətçinin qucağındakı körpə, dil açaraq Yusifin haqlı olduğunu söyləyib, hamını heyrətləndirir, lakin Züleyxaya Yusifi zindana saldırmaq, qismət olur. Yusif burada 7 il qalır. Bu illərdə artıq IV Amenhotep vəfat etmiş, onun yerinə isə Exnaton keçmişdir. Bir gün Exnaton gecə vaxtı bir yuxu görür.
Həzrəti Yusif (teleserial, 2008)

Xidmətçilərindən həmin yuxunu yozmalarını istəyir. Onlar yuxunu yoza bilmirlər. Xidmətçilərdən biri zindandan Yusifi çıxartdıraraq bura gətirir. Yusif fironun yuxusunu yozur. Bundan sonra Yusif Exnatonun yaxın köməkçilərindən biri olur. İllər keçdikdən sonra Züleyxa artıq qocalmışdır. Bir gün ona bir qadın rast gəlir. Həmin qadın Yusifin həyat yoldaşı olur.
Həzrəti Yusif (teleserial, 2008)

Qadın onun gözlərinin görə bilmədiyini və ağır xəstələndiyini görərək, onu saraya aparır. Fironun yanına gətirdikdə, Yusif onu tanıyır. Yusif Allahın istəyi ilə möcüzə nəticəsində onu cavanlaşdırır. Bir neçə müddət sonra isə onunla ailə həyatı qurur. Sonda Yusifin atası ilə görüşmə arzusu həyata keçir. Səhrada Yusif atasını bir ordu ilə qarşılayır. Atası isə Yusifin necə dəyişildiyini görərək heyrətlənir. Buna baxmayaraq qardaşları hələ də dəyişilməmişdi.
Həzrəti Yusif (teleserial, 2008)

Onların görüşməsindən bir müddət keçdikdən sonra onlar öz vətənlərinə geri dönürlər. Film heyəti Filmin aktyor heyəti də diqqəti cəlb edir: Cəfər Dehqan (Putifar), Katayun Riyahi (Züleyxa), Mahmud Pakniyyət (Yəqub), Fərəhşteh Sarabandi (Ləya), Davud Şeyx (Yəhuda), Nəsrin Nəkisa (Dinə), Rəhim Novruzi (Exnaton), Elham Həmidi (Əsnad) və b, lakin bu filmin ən tanınmış və sevilən siması təbii olaraq baş rolun ifaçısı, "Yusif peyğəmbər" obrazını canlandıran gənc aktyor Mustafa Zamanidir. Onun istedadlı ifası, təsiredici oyunu filmin izləyiciləri tərəfindən rəğbətlə qarşılanmışdır. "Həzrət Yusif" filmi 7 il ərzində çəkilib. Film Latın Amerikası, Avropa ölkələrində, Türkiyədə və ərəb ölkələrində dünyanın müxtəlif dillərinə tərcümə edilərək yayımlanıb, yayımlandığı bütün ölkələrdə müsbət qarşılanıb. Filmin rejissoru Fərəcullah Sələhşur əslən azərbaycanlıdır. Rejissorun etirafına görə Yusif və Züleyxa obrazları üçün aktyor seçimində çətinliklərlə qarşılaşıb. Mustafa Zamanini il yarımlıq axtarışlardan sonra bir dostunun onun şəklini göstərəndə Yusif obrazını tapıb.
Həzrəti Yusif (teleserial, 2008)

Eləcə də Züleyxa obrazını canlandıran aktrisa Ketayun Riyahini də çətinliklə tapa bilib. "Həzrət Yusif" serialında baş rol ifası üçün sınaq çəkilişində 3000 adamın içindən Yusif roluna seçilmişdir. İran televiziyası ilə bağlanmış müqaviləyə əsasən siması daima tərtəmiz və qüsursuz görünməliydi. Çəkilişlər ərzində hər gün ona 3 saat makiyaj-qrim edilirdi və rola hazırlanırdı. Qısa zaman kəsiyində "Həzrət Yusif" filmi bütün baxış rekordlarını yenilədi və böyük uğur qazandı. Mustafa Zamani Yusif rolu ilə qüsursuz perfomansını hər kəsə göstərərək İran televiziyası tərəfindən mükafatlandırıldı. Filmin çəkilişi Film İbrahim peyğəmbərin nəslindən olan, Yusifin və onun atası Yəqubun ayrılıq intizarından bəhs edir. 45 seriyadan ibarət olan bu bədii serialın çəkilişləri 7 il davam etmiş və İsrail dövləti tərəfindən birmənalı qarşılanmamışdır.
Həzrəti Yusif (teleserial, 2008)

Fərəcullah Sələhşur müsahibəsində deyir: "Həzrət Yusif" serialı Latın Amerikası, Avropa ölkələrində, Türkiyədə və ərəb ölkələrində dünyanın müxtəlif dillərinə tərcümə edilərək yayımlanıb. Fərəcullah Sələhşurun məlumatlara görə, film yayımlandığı bütün ölkələrdə müsbət qarşılanıb. Fərəcullah etiraf edir ki, filmin heyət üzvlərini çox çətin tapmışdır: İran kinematoqrafçıları tərəfindən 7 il müddətində istehsal olunan 45 seriyalı "Həzrət Yusif" (ə) filmi peşəkar səviyyədə Azərbaycan dilinə tərcümə olunub. Filmi Azərbaycanın xalq artistləri İlham Əsgərov, Həmidə Ömərova, əməkdar artist Kazım Abdullayev, aktyorlar Elşən Rüstəmov, Məmməd Səfa, Şəfəq Əliyeva, Qədir Mirzə, Natəvan Qeybani, Pərviz Bağırov və digər 20-yə yaxın peşəkar aktyorlar səsləndiriblər. Film "CineSalam Production"da tərcümə və dublyaj olunub və filmin bütün hüquqları bu şirkətə aiddir. Teleserial ilk dəfə 2010-cu ildə dublyaj olunmağa başlamışdır. Dublyajın rejissoru Hacı Emin Abasov, tərcüməçiləri isə Hacı Süleyman Fərzəliyev və Könül xanımdır.Filmin səsləndirmə prosesi 7 ay davam edib. 45 seriyası film 1 qabda 12 DVD olmaqla film həvəskarlarına təqdim olunur.
Həzrəti Yusif (teleserial, 2008)

"Yusif peyğəmbər (ə)" serialı Türk, ərəb, ingilis, fransız, urdu, ispan, və italyan dilində də dublyaj edilərək, dünyanın bir çox telekanalında nümayiş etdirilmişdir. "CIMAFilm senter"in istehsalı olan bu çoxseriyalı bədii film Azərbaycanın efir məkanında yayımlandı və Ramazan ayı boyunca tamaşaçılar tərəfindən böyük maraqla izlənildi. Filmin rejissoru Fərəcullah Sələhşurun çəkdiyi "Həzrət Məryəm", "Həzrət Musa" və "Əshabi Kəhf" çoxseriyalı filmləri də dünya xalqlarının rəğbətini qazanıb. "Həzrət Yusif" filmi ilk dəfə olaraq 2008-ci ildə istehsal edilmişdir. Satışa çıxdığı ilk gündən başlayaraq Latın Amerikası, Avropa ölkələrində, Türkiyədə, Pakistanda urdu dilində və ərəb ölkələrində dünyanın müxtəlif dillərinə o cümlədən türk, azərbaycan, ingilis, fransız, ərəb, urdu, italyan, ispan və s. dillərə tərcümə edilərək yayımlanıb. Filmin ümumi bölümlərinin sayı 45-dir. Film 15 bölümdən ibarət 3 mövsümdən təşkil olunub: 1 Mövsüm: Uşaqlıq vaxtı: Bu mövsümdə Yusifin uşaqlıq vaxtından danışılır. Qardaşları onu quyuya atır və Yusifi buradan karvansara çıxararaq saraya satır.
Həzrəti Yusif (teleserial, 2008)

Zaman keçdikcə Yusif böyüməyə başlayır. 2 Mövsüm: Zindandan Saraya: Bu mövsümdə Züleyxanın Yusifə eşqə düşməsindən və onun eşqinin qəbul etməsindən ötrü Yusifi zindana atdırmasından söhbət açılır. 3 Mövsüm: Vüslət: Bu mövsümdə Yusif Axnetanonun köməyi sayəsində vəzifəsinə geri qayıdır, Züleyxa ilə evlənməsindən və sonra atasına qovuşmasından danışılır. Məhərrəmova, T. Tamaşaçı qəlbinə yol: ["Space" telekanalında yayımlanan rejissor Fərəcullah Sələhşurun çəkdiyi "Həzrəti Yusif" filminin tərbiyəvi əhəmiyyəti haqqında] //Kaspi.- 2010. — 23 sentyabr.- S. 8. Xarici keçidlər Həzrəti Yusif İslamicmoviesdatabase.blogspot.com Həzrəti Yusif Forum.azeri.net Arxivləşdirilib 2012-05-11 at the Wayback Machine Həzrəti Yusif Fenomen.az Həzrəti Yusif İslamaz.com Arxivləşdirilib 2012-05-10 at the Wayback Machine Həzrəti Yusif Dayaq.org Arxivləşdirilib 2013-07-04 at the Wayback Machine Həzrəti Yusif filmindən mahnılar Arxivləşdirilib 2012-06-18 at the Wayback Machine Həzrəti Yusif filmindən şəkillər Arxivləşdirilib 2012-11-17 at the Wayback Machine Mustafa Zəmaninin həyatı Arxivləşdirilib 2012-12-18 at the Wayback Machine Həzrəti Yusif İslamvehayat.com Arxivləşdirilib 2012-09-20 at the Wayback Machine Həzrəti Yusif trturkey.net Arxivləşdirilib 2012-08-07 at the Wayback Machine Həzrəti Yusif Sinemalar.com
ISBN

Kitabın beynəlxalq standart nömrəsi (İSBN) (ing. International Standard Book Number) — hər hansı nəşriyyatın kitabının və ya broşürünün beynəlxalq standart eyniliyini müəyyən edən nömrə. Nömrənin tərkibi Nəşrlər üçün identifikatorlar beynəlxalq standart kitab nömrələnməsi sahəsində milli agentliklər tərəfindən təyin edilir. Rusiyada 9 dekabr 2013-cü il tarixinədək bunu Rusiya Kitab Palatası, Belarusda — Milli Kitab Palatası, Ukraynada — Ukraynanın Kitab Palatası, Qazaxıstanda — Qazaxıstan Respublikasının Kitab Palatası həyata keçirib. 2006-cı il nəşrinə qədər olan kitablara verilən beynəlxalq standart kitab nömrələri beynəlxalq standart kitab nömrəsinin abreviaturasından (nəşrin dilindən asılı olmayaraq) və dəyişkən uzunluqda dörd sahəyə defis və ya boşluqla ayrılmış on simvoldan ibarətdir: Əliquliyev R. M., Ağayev N. B., Alıquliyev R. M., Plagiatlıqla mübarizə texnologiyaları // Bakı. İnformasiya Texnologiyaları nəşriyyatı. 2015. 146 Həmçinin bax ASIN (Amazon Standard Identification Number) ISMN (International Standard Music Number) ISAN (International Standard Audiovisual Number) ISRC (International Standard Recording Code} ISSN (International Standard Serial Number) ISWC (International Standard Work Code, see Xarici keçidlər The International ISBN Agency International ISBN Agency Arxivləşdirilib 2007-01-25 at the Wayback Machine Onlayn-konvertr ISBN isbn.org saytında Numerical List of Group Identifiers Arxivləşdirilib 2009-07-22 at the Wayback Machine
Azərbaycan 2016 Yay Olimpiya Oyunlarında

Azərbaycan 2016 Yay Olimpiya Oyunlarında — 2016-ci ilin 6-21 avqust tarixlərində Braziliyanın Rio-de-Janeyro şəhərində baş tutan XXXI Yay Olimpiya Oyunlarında. Azərbaycan Milli Olimpiya Komandası Rio-de-Janeyro Olimpiadasında 56 idmançı ilə 17 idman növündə təmsil olundu.Azərbaycan Milli Olimpiya Komandası Rio-de-Janeyro Olimpiadasını 18 medalla (1 qızıl, 7 gümüş və 10 bürünc) başa vurdu. Komandanın heyətində taekvondoçu Radik İsayev final görüşündə qələbə qazanaraq Rio-de-Janeyro Olimpiadasının qalibi oldu. Cüdoçular Rüstəm Orucov və Elmar Qasımov, qadın güləşçi Mariya Stadnik, sərbəst güləşçilər Toğrul Əsgərov və Xetaq Qazyumov, boksçu Lorenso Sotomayor final görüşlərində məğlub oldular, həmçinin kanoeçi Valentin Demyanenko final mərhələsində rəqibindən 0.214 saniyə geri qalaraq olimpiadanı gümüş medalla başa vurdular. Yunan-roma güləşçiləri Sabah Şəriəti və Rəsul Çunayev, kanoeçi İnna Osipenko-Radomska, taekvondoçular Patimat Abakarova və Milad Beygi, boksçu Kamran Şahsuvarlı, qadın güləşçi Nataliya Sinişin, sərbəst güləşçilər Hacı Əliyev, Cəbrayıl Həsənov və Şərif Şərifov isə Rio-de-Janeyro Olimpiadasının bürünc medallarına sahib oldular. Azərbaycan Prezidenti İlham Əliyevin 18 iyul 2016-cı il tarixli Sərəncamına əsasən XXXI Yay Olimpiya Oyunlarında medal qazanan Azərbaycan idmançıları və onların məşqçiləri üçün pul mükafatının müəyyən edildi.
Azərbaycan 2016 Yay Olimpiya Oyunlarında

Sərəncama əsasən Olimpiya Oyunlarında qızıl medal qazanan idmançıya 400 min ₼ (onun məşqçisinə 200 min ₼), gümüş medal qazanan idmançıya 200 min ₼ (onun məşqçisinə 100 min ₼), bürünc medal qazanan idmançıya 100 min ₼ (onun məşqçisinə isə 50 min ₼) məbləğində pul mükafatı müəyyən edildi. Həmçinin olimpiadadan sonra 2 nəfər "Şöhrət" ordeni, 8 nəfət "Vətənə xidmətə görə" ordeni, 18 nəfər "Tərəqqi" medalı, 16 nəfər isə Azərbaycan Prezidentinin fəxri diplomu ilə təltif edildi. Medalçıların siyahısı Azərbaycan Milli Olimpiya Komandası XXXI Yay Olimpiya Oyunlarını 18 medalla (1 qızıl, 7 gümüş və 10 bürünc) başa vurdu. Qızıl medala sahib olan Radik İsayev həm mübarizə apardığı idman növü üzrə olimpiya çempionu olan birinci Azərbaycan idmançısı olaraq, həm də stend atıcısı Zemfira Meftahətdinovadan sonra Olimpiya, Dünya və Avropa çempionu olmağı bacaran növbəti Azərbaycan idmançısı olaraq tarixə düşdü. Gümüş medala sahib olan qadın güləşçi Mariya Stadnik və sərbəst güləşçi Xetaq Qazyumov isə Azərbaycanın Olimpiya Oyunları tarixində üç olimpiya medalına sahib olmağı bacaran birinci idmançılar oldular. İnna Osipenko-Radomska və Patimat Abakarova mübarizə apardığları idman növləri üzrə olimpiya medalına sahib olan birinci Azərbaycan idmançıları oldular.
Azərbaycan 2016 Yay Olimpiya Oyunlarında

Lorenso Sotomayor isə çıxış elədiyi idman növü üzrə olimpiada finalında mübarizə aparan birinci Azərbaycan idmançısı olaraq tarixə düşdü. Təbliğat işləri Olimpiadadan əvvəl CBC Sport-da Salam, Rio! adlı verilişində, həmçinin İdman Azərbaycan TV-nin idman xəbərləri buraxılışlarında Bizim Olimpiyaçılarımız adlı süjetlərdə mütamadi olaraq olimpiadada mübarizə aparacaq Azərbaycan idmançıları barədə məlumatlar verilirdi. Olimpiada günləri ərzində İctimai TV və İdman Azərbaycan TV-də olimpiadanın nəticələri və Azərbaycan idmançılarının çıxışları barədə icmal proqramlar verilirdi. Olimpiadadan əvvəl Azərbaycan Prezidenti İlham Əliyevin 18 iyul 2016-cı il tarixli Sərəncamına əsasən XXXI Yay Olimpiya Oyunlarında medal qazanan Azərbaycan idmançıları və onların məşqçiləri üçün pul mükafatının müəyyən edildi. Sərəncama əsasən Olimpiya Oyunlarında qızıl medal qazanan idmançıya 400 min ₼ (onun məşqçisinə 200 min ₼), gümüş medal qazanan idmançıya 200 min ₼ (onun məşqçisinə 100 min ₼), bürünc medal qazanan idmançıya 100 min ₼ (onun məşqçisinə isə 50 min ₼) məbləğində pul mükafatı müəyyən edildi.
Azərbaycan 2016 Yay Olimpiya Oyunlarında

Olimpiadadan sonra Azərbaycan Milli Olimpiya Komitəsinin Prezidenti İlham Əliyevin 1 sentyabr 2016-cı il tarixli Sərəncamına əsasən isə XXXI Yay Olimpiya Oyunlarında medal qazanan Azərbaycan idmançıları və onların məşqçiləri üçün pul mükafatının müəyyən edildi. Sərəncama əsasən Olimpiya Oyunlarında qızıl medal qazanan idmançıya 200 min ₼ (onun məşqçisinə 100 min ₼), gümüş medal qazanan idmançıya 100 min ₼ (onun məşqçisinə 50 min ₼), bürünc medal qazanan idmançıya 50 min ₼ (onun məşqçisinə isə 25 min ₼) məbləğində pul mükafatı müəyyən edildi. Azərbaycan bu göstəricidə bir sıra dövlətləri geridə qoydu. Qızıl medala görə idmançılara Belarus (150 000 $), Rusiya (~60 000 $), Çin və Fransa (50 000 $), Polşa (38 000 $), Birləşmiş Ştatlar isə (25 000 $) pul mükafatı müəyyən elədi. Komandanın yolasalma mərasimi 2016-cı il iyulun 18-də XXXI Yay Olimpiya Oyunlarında mübarizə aparacaq Azərbaycan Milli Olimpiya Komandasının rəsmi yolasalma mərasimi baş tutdu. Heydər Əliyev Mərkəzində baş tutan mərasimə Azərbaycan Prezidenti İlham Əliyev, gənclər və idman naziri Azad Rəhimov qatıldı.
Azərbaycan 2016 Yay Olimpiya Oyunlarında

Mərasimin əvvəlində Azərbaycanın Dövlət himni səsləndirildi. Sonra dövlət başçısı İlham Əliyev nitqlə çıxış elədi. İlham Əliyev idmançılara qələbələr və uğurlar arzuladı. Daha sonra gənclər və idman naziri Azad Rəhimov nitqlə çıxış elədi və Azərbaycanın son beş Olimpiya Oyunlarında qazandığı nəticələr barədə qısa məlumat verdi. Ardınca isə yunan-roma güləşi üzrə Azərbaycan yığmasının məşqçisi Akif Əliyev çıxış elədi və idmançılara yaradılan şəraitə görə Azərbaycan Milli Olimpiya Komitəsinin Prezidentinə minnətdarlığını bildirdi. Daha sonra Azərbaycan Milli Paralimpiya Komandasının üzvü İlham Zəkiyev çıxış elədi və son illərdə Azərbaycanın Paralimpiya Oyunlarında ciddi uğurlar qazandığını bildirdi və Rio-de-Janeyro Olimpiadasında da uğur qazanacaqlarına söz verdi.
Azərbaycan 2016 Yay Olimpiya Oyunlarında

Tədbirin sonunda isə Azərbaycan Milli Olimpiya Komandasının üzvü, yunan-roma güləşi üzrə Dünya Çempionatının qalibi Rəsul Çunayev idmançılar adından olimpiya andının mətnini oxudu. Rəsul Çunayev Azərbaycanın bayrağının qaldırılması, dövlət himnimizin səsləndirilməsi naminə sona qədər əzmlə mübarizə aparacağımıza and içdi. Sonda idmançılar Azərbaycanın dövlət bayrağını öpdülər. Komandanın heyəti Azərbaycan XXXI Yay Olimpiya Oyunlarında 17 idman növü üzrə 56 idmançı ilə təmsil olundu. Bu Azərbaycanın Olimpiya Oyunlarında idmançı sayının artım tempinin davamı idi — Azərbaycanı 1996-cı il Atlanta Olimpiadasında 23 idmançı, 2000-ci il Sidney Olimpiadasında 31 idmançı, 2004-cü il Afina Olimpiadasında 37 idmançı, 2008-ci il Pekin Olimpiadasında 44 idmançı, 2012-ci il London Olimpiadasında isə 53 idmançı təmsil eləmişdi. Komandanın heyətində 53 idmançıdan 14 nəfəri qadın idi. Dörd il əvvəl baş tutan olimpiada da Azərbaycanı 14 qadın idmançı təmsil eləmişdi.
Azərbaycan 2016 Yay Olimpiya Oyunlarında

Azərbaycan Olimpiya Oyunlarında birinci dəfə oxatma, kanoe slalom, trek velosipedi və triatlon turnirlərində təmsil olundu. Komandanın heyətində 56 idmançıdan 32 nəfəri Olimpiya Oyunlarının debütantı idi. Olimpiada təcrübəsi olan 34 idmançıdan doqquz nəfəri isə bundan əvvəl turnirdə medallara da sahib olmuşdu — son olimpiadanın qalibləri Toğrul Əsgərov və Şərif Şərifov (hamısı sərbəst güləş), gümüş medalçıları Rövşən Bayramov (yunan-roma güləşi) və Mariya Stadnik (qadın güləşi), bürünc medalçıları Yuliya Ratkeviç (qadın güləşi), Xetaq Qazyumov (sərbəst güləş), Teymur Məmmədov (boks) və Məhəmmədrəsul Məcidov (boks), həmçinin 2008-ci il olimpiadasında Ukrayna bayrağı altında qızıl medala sahib olan İnna Osipenko-Radomska (kanoe sprint). Komandanın ən yaşı üzvü 33 yaşlı kanoeçi İnna Osipenko-Radomska, ən gənc üzvü isə 14 yaşlı üzgüçü Fatimə Alkərəmova idi. XXXI Yay Olimpiya Oyunlarının açılış mərasimində Azərbaycan Milli Olimpiya Komandasının bayrağdarı 2012-ci London Olimpiadasının bürünc medalçısı Teymur Məmmədov oldu. Bağlanış mərasimində isə Azərbaycan bayrağını olimpiadanı bürünc medalla başa vuran sərbəst güləşi Hacı Əliyev apardı. Akademik avarçəkmə Q — növbəti mərhələyə adladıRio-de-Janeyro Olimpiadasında bu idman növü üzrə turnirlər 6-12 avqustda baş tutdu. Azərbaycanı bu idman növü üzrə Aleksandr Aleksandrov və Boris Yotov dueti təmsil elədi.Kişilərin turnirində çıxış edən Aleksandr Aleksandrov və Boris Yotov dueti avqustun 6-da mübarizə apardı.
Azərbaycan 2016 Yay Olimpiya Oyunlarında

Təsnifat mərhələsinin A qrupunda çıxış edən Aleksandr Aleksandrov və Boris Yotov dueti 6:40.52 dəqiqə nəticə göstərdi. Bu nəticələrə əsasən Aleksandr Aleksandrov və Boris Yotov dueti beş idmançı sırasında sadəcə Yeni Zelandiya nümayəndələrindən geri qaldı olimpiadanın yarım-final mərhələsinə adladı. Bu mərhələ avqustun 9-də baş tutdu. Yarım-final mərhələsinin B qrupunda çıxış edən Aleksandr Aleksandrov və Boris Yotov dueti uğursuz çıxış elədi və 6:36.48 dəqiqə nəticə göstərdi. Bu nəticələrə əsasən Aleksandr Aleksandrov və Boris Yotov dueti altı idmançı sırasında sonuncu — altıncı pillənin sahibi oldu və olimpiadanın final mərhələsinə vəsiqə qazana bilmədi. Avqustun 11-də baş tutan təsəlliverici B finalında isə 7:24.02 dəqiqə nəticə göstərən Aleksandr Aleksandrov və Boris Yotov dueti Rio-de-Janeyro Olimpiadasını 12-ci pillədə başa vurdu.
Azərbaycan 2016 Yay Olimpiya Oyunlarında

Q — növbəti mərhələyə adladıRio-de-Janeyro Olimpiadasında atıcılıq idman növü üzrə turnirlər 6-14 avqustda baş tutdu. Azərbaycanı bu idman növü üzrə Ruslan Lunyov təmsil elədi. Ruslan Lunyov Beynəlxalq Güllə Atıcılığı Federasiyası (ISSF) tərəfindən verilən lisenziyalara əsasən olimpiada da mübarizə apardı. Avqustun 6-da Ruslan Lunyov əvvəl 10 metr məsafəyə hava tapançasından ilə atəşaçma turnirinin təsnifat mərhələsində mübarizə apardı. 48 idmançının mübarizə apardığı təsnifat mərhələsində Ruslan Lunyov 600 xaldan 577-ini toplamağı bacardı və nəticədə mərhələni 15-ci pillədə başa vuraraq Rio-de-Janeyro Olimpiadasında mübarizəsini dayandırdı.Daha sonra isə Ruslan Lunyov 25 metr məsafəyə tapançadan atəşaçma turnirində çıxış elədi. 26 idmançının mübarizə apardığı təsnifat mərhələsində 600 xaldan 575-ini toplamağı bacaran Ruslan Lunyov nəticədə mərhələni 15-ci pillədə başa vurdu.
Azərbaycan 2016 Yay Olimpiya Oyunlarında

Bu turnirdə də Ruslan Lunyov final mərhələsinə vəsiqə qazana bilmədi və Rio-de-Janeyro Olimpiadasında uğursuz çıxış elədi. Bədii gimnastika Q — növbəti mərhələyə adladıRio-de-Janeyro Olimpiadasında bədii gimnastların idman növü üzrə turnirlər 18–22 avqustda baş tutdu. Azərbaycanı bu idman növü üzrə fərdi turnirdə Marina Durunda təmsil elədi. Marina Durunda 2015-ci ildə Almaniyada baş tutan Dünya Çempionatının nəticələrinə əsasən olimpiya lisenziyasına sahib oldu. Marina Durunda Avropa Çempionatının bürünc, Avropa Oyunlarının isə gümüş medalçısı idi.Avqustun 19-da Rio-de-Janeyro Olimpiadasının fərdi turnirində çıxış edən Marina Durunda təsnifat mərhələsində mübarizə apardı. Marina Durunda topla turnirdə 17.466 bal topladı və 13-cü pillədə qərarlaşdı.
Azərbaycan 2016 Yay Olimpiya Oyunlarında

Halqa ilə turnirdə də Marina Durunda uğursuz çıxış elədi və 17.466 balla 12-ci pillənin sahibi oldu. Daha sonra Marina Durunda gürzlərlə turnirdə 17.682 bal topladı və 8-ci pillənin sahibi oldu. Lentlə turnirdə də Marina Durunda uğurla çıxış elədi və nəticədə 17.734 balla yeddinci pillənin sahibi oldu. Bununla da ümumi nəticədə Marina Durunda təsnifat mərhələsini 70.348 balla 26 idmançı sırasında 8-ci pillədə başa vurdu və olimpiadanın final mərhələsinə vəsiqə qazandı.Avqustun 20-də isə Rio-de-Janeyro Olimpiadasının final mərhələsi baş tutdu. Marina Durunda əvvəl topa turnirdə çıxış elədi. Nəticədə Marina Durunda 16.950 balla turniri onuncu pillədə başa vurdu.
Azərbaycan 2016 Yay Olimpiya Oyunlarında

Daha sonra Marina Durunda halqa ilə turnirdə mübarizə apardı və 17.542 balla doqquzuncu pillənin sahibi oldu. Gürzlərlə turnirdə Marina Durunda 17.716 balla altıncı pillədə qərarlaşdı. Sonda Marina Durunda lentlə turnirdə çıxış elədi. Bu turniri Marina Durunda 17.542 balla altıncı pillədə başa vurdu. Ümumi nəticədə isə Marina Durunda 69.750 balla Rio-de-Janeyro Olimpiadasını doqquzuncu pillədə başa vurdu. Qəl.
Azərbaycan 2016 Yay Olimpiya Oyunlarında

— qalib gəldi Məğ. — məğlub olduRio-de-Janeyro Olimpiadasında bu idman növü üzrə turnirlər 6-21 avqustda baş tutdu. Azərbaycanı bu idman növü üzrə 11 idmançı təmsil elədi. Kişilər turnirində Azərbaycan yığması tam heyətlə — 10 idmançı ilə mübarizə apardı. Komandanın üzvlərindən Albert Səlimov WSB göstəricilərinə, Elvin Məmişzadə və Pərviz Bağırov 2015-ci ilin sentyabrında baş tutan Dünya Çempionatının, Cavid Çələbiyev, Lorenso Sotomayor, Abdulqədir Abdullayev, Məhəmmədrəsul Məcidov və Yana Alekseyeva 2016-cı ilin aprelində baş tutan Avropa Olimpiya Təsnifat Turnirinin, Rüfət Hüseynov, Kamran Şahsuvarlı və Teymur Məmmədov isə 2016-cı ilin iyulunda baş tutan Dünya Olimpiya Təsnifat Turnirinin nəticələrinə əsasən olimpiya lisenziyasına sahib oldu. Kişilərdən ibarət Azərbaycan yığması olimpiada da tam heyətlə təmsil olunan beş yığmadan biri idi. -49 Kq.
Azərbaycan 2016 Yay Olimpiya Oyunlarında

turnirində çıxış edən Rüfət Hüseynov Rio-de-Janeyro Olimpiadasında avqustun 6-da mübarizə apardı. Rüfət Hüseynov 2015-ci il Avropa Çempionatının bürünc medalçısı idi. Olimpiadanın 1/16 final mərhələsində onun rəqibi Namibiya idmançısı Matias Hamunyela oldu. Görüşün birinci raundunda Rüfət Hüseynov qalib gəlsə də, növbəti raundlarda rəqibinə məğlub oldu. Nəticədə Rüfət Hüseynov görüşü 0:3 hesabı ilə məğlub başa vurdu və Rio-de-Janeyro Olimpiadasında mübarizəsini dayandırdı. -52 Kq. turnirində Azərbaycanı Elvin Məmişzadə təmsil elədi.
Azərbaycan 2016 Yay Olimpiya Oyunlarında

Elvin Məmişzadə 2015-ci ildə Dünya Çempionatının və Avropa Oyunlarının qalibi olmuşdu və Azərbaycanın olimpiada da əsas medal ümidi hesab olunurdu. Təsnifat mərhələsindən azad olan Elvin Məmişzadə turnirin 1/8 final mərhələsində Qazaxıstan nümayəndəsi Oljas Sattibayev ilə üz-üzə gəldi. Avqustun 15-də baş tutan görüşdə Elvin Məmişzadə rəqibi üzərində 3:0 hesabı ilə qələbə qazandı və olimpiadanın 1/4 final mərhələsinə adladı. Yarım-finala gedən yolda onun rəqibi Özbəkistan nümayəndəsi Şahobidin Zoirov oldu. Avqustun 17-də baş tutan görüşdə son Elvin Məmişzadə rəqibinə 0:3 hesabı ilə məğlub oldu. Bununla da Elvin Məmişzadə medalın bir addımlığında mübarizəsini dayandırdı və Rio-de-Janeyro Olimpiadasını beşinci pillədə başa vurdu.
Azərbaycan 2016 Yay Olimpiya Oyunlarında

-56 Kq. turnirində çıxış edən Cavid Çələbiyev isə Rio-de-Janeyro Olimpiadasında avqustun 11-də mübarizə apardı. Cavid Çələbiyev 2013-cü il Dünya Çempionatının qalibi idi. Olimpiadanın 1/16 final mərhələsində onun rəqibi Qazaxıstan idmançısı Kayrat Yerəliyev oldu. Görüşün birinci raundunda Cavid Çələbiyev qalib gəlsə də, növbəti raundlarda rəqibinə məğlub oldu. Nəticədə Cavid Çələbiyev görüşü 0:3 hesabı ilə məğlub başa vurdu və Rio-de-Janeyro Olimpiadasında mübarizəsini dayandırdı. -60 Kq.
Azərbaycan 2016 Yay Olimpiya Oyunlarında

turnirində Azərbaycanı Albert Səlimov təmsil elədi. Albert Səlimov son Dünya Çempionatının finalçısı və Avropa Oyunlarının qalibi idi. Təsnifat mərhələsindən azad olan Albert Səlimov olimpiadanın 1/8 final mərhələsində İrlandiya nümayəndəsi Devid Coyze ilə üz-üzə gəldi. Avqustun 9-da baş tutan görüşdə Albert Səlimov rəqibi üzərində 3:0 hesabı ilə inamlı qələbə qazandı və turnirin 1/4 final mərhələsinə vəsiqə qazandı. Yarım-finala gedən yolda onun rəqibi Fransa nümayəndəsi Sofian Umiha oldu. Albert Səlimov həmin rəqibinə 2015-ci il ərzində həm Avropa Oyunlarında, həm də Dünya Çempionatında qalib gəlmişdi. Bu səfər də görüşün favoriti Albert Səlimov hesab olunurdu.
Azərbaycan 2016 Yay Olimpiya Oyunlarında

Avqustun 12-də baş tutan görüşdə Albert Səlimov gözlənilmədən rəqibinə 0:3 hesabı ilə məğlub oldu. Medalın bir addımlığında mübarizəsini dayandıran Albert Səlimov nəticədə Rio-de-Janeyro Olimpiadasını beşinci pillədə başa vurdu. -64 Kq. turnirində Azərbaycanı Lorenso Sotomayor təmsil elədi. Lorenso Sotomayor 2015-ci ildə Avropa Oyunları qalibi olmuşdu. Lorenso Sotomayor Rio-de-Janeyro Olimpiadasında "aşağı" yarım-qrupunda mübarizə apardı.
Azərbaycan 2016 Yay Olimpiya Oyunlarında

Bu yarım-qrupun favoriti 2012-ci il London Olimpiadasının bürünc medalçısı olan Kuba nümayəndəsi Yasniel Toledo idi. Lorenso Sotomayor 1/16 final mərhələsi çərçivəsində baş tutan birinci görüşdə Ukrayna nümayəndəsi Volodimir Matveyçuh ilə üz-üzə gəldi. Avqustun 11-də baş tutan görüşdə Lorenso Sotomayor rəqibi üzərində 3:0 hesabı ilə qələbə qazandı və turnirin 1/8 final mərhələsinə adladı. Bu mərhələdə onun rəqibi Fransa təmsilçisi Hassan Amzile oldu. Lorenso Sotomayor Hassan Amzileni 2015-ci ildə Avropa Oyunları zamanı məğlub eləmişdi. Bu səfər də görüşün favoriti Lorenso Sotomayor idi. Avqustun 14-də baş tutan görüşdə Lorenso Sotomayor rəqibi üzərində inamlı qələbə qazandı — 3:0. Bununla da o, turnirin 1/4 final mərhələsinə adladı.
Azərbaycan 2016 Yay Olimpiya Oyunlarında

Görüşdən sonra Lorenso Sotomayor rinqdə hərbi salam verdi. 1/4 final mərhələsində Lorenso Sotomayorun rəqibi Kuba nümayəndəsi Yasniel Toledo oldu. Prinsipial əhəmiyyətə sahib olan görüş avqustun 16-da baş tutdu. Gərgin idman mübarizəsi şəraitində baş tutan görüşdə Lorenso Sotomayor Yasniel Toledoya 3:0 hesabı ilə qalib gəldi və Rio-de-Janeyro Olimpiadasının yarım-final mərhələsinə adladı. Bununla o, ən azından bürünc medalı təmin elədi. Yarım-final mərhələsində Lorenso Sotomayorun rəqibi Almaniya təmsilçisi Artyom Arutyunyan oldu.
Azərbaycan 2016 Yay Olimpiya Oyunlarında

Avqustun 19-da baş tutan görüş Azərbaycan idmanının tarixinə düşdü. Lorenso Sotomayor rəqibi üzərində 3:0 hesabı ilə qələbə qazanaraq olimpiadanın final görüşünə vəsiqə qazandı. Bununla da o, Olimpiya Oyunlarının final görüşündə rinqə çıxacaq birinci azərbaycanlı idmançı olaraq tarixə düşdü. Həlledici görüşdə Lorenso Sotomayorun rəqibi Özbəkistan nümayəndəsi Fazliddin Qaibnəzərov oldu. Görüşdən əvvəl o, müsahibəsində bunları bildirdi: "Rəqibi diqqətlə analiz eləmişəm. Final görüşündə qalib gəlib, Azərbaycana qızıl medal qazandıracağıma söz verirəm".
Azərbaycan 2016 Yay Olimpiya Oyunlarında

Rio-de-Janeyro Olimpiadasının final görüşün avqustun 21-də baş tutdu. Final görüşünün birinci raundunda üstün tərəf Sotomayor oldu — (10:9, 10:9, 10:9). Görüşün növbəti raundun da Qaibnəzərov zərbələrinin sayını artırdı. Nəticədə həmin raundda üstün tərəf Qaibnəzərov oldu — (10:9, 10:9, 9:10). Üçüncü raund gərgin idman mübarizəsi şəraitində baş tutdu. Raund ərzində zərbələrin sayında üstün tərəf Lorenso Sotomayor idi. Referilərin final fitindən sonra həm Sotomayor, həm də Qaibnəzərov özünü qalib elan elədi.